বাহরাইনের রাজা
বাহরাইনের রাজা (আরবি: ملك البحرين) বাহরাইনের শাসক এবং রাষ্ট্রপ্রধান। ১৭৮৩ থেকে ১৯৭১ সালের মধ্যে, বাহরাইনি শাসকরা হাকিম উপাধি এবং ১৯৭১ থেকে ২০০২ সাল পর্যন্ত আমির উপাধি গ্রহণ করে। ২০০২ সালের ১৪ ফেব্রুয়ারি বাহরাইনের তৎকালিন আমির হামাদ বিন ইসা আল খলিফা বাহরাইনকে একটি রাজ্য এবং নিজেকে প্রথম রাজা হিসাবে ঘোষণা করেন। রাজা প্রধানমন্ত্রী ও মন্ত্রিপরিষদ নিয়োগ, প্রতিরক্ষা বাহিনীর সর্বোচ্চ নেতৃত্ব গ্রহণ, উচ্চ বিচার বিভাগীয় কাউন্সিলের সভাপতিত্ব করা, সংসদের উচ্চকক্ষে নিয়োগ এবং নির্বাচিত নিম্নকক্ষ ভেঙে দেওয়ার ব্যাপক ক্ষমতা ভোগ করেন।